
Tiekėjams

Siunčiama CVP IS priemonėmis


DĖL PATEIKTO PAKLAUSIMO

[bookmark: _Hlk120190959]Viešoji įstaiga CPO LT (toliau – CPO LT), vykdydama viešąjį pirkimą „Mokslinių tyrimų ir eksperimentinės plėtros ir inovacijų (sumaniosios specializacijos) koncepcijos tarpinio pažangos vertinimo paslaugos“ atviro (supaprastinto) konkurso būdu (pirkimo Nr. 1669812, toliau – Pirkimas), 2025-04-17 CVP IS priemonėmis gavo potencialaus tiekėjo paklausimą. 
Paklausimas pateiktas laikantis Pirkimo dokumentų Specialiųjų sąlygų 1 priedo „Terminai“ lentelės 3 eil. nustatyto termino „Prašymą paaiškinti, patikslinti pirkimo sąlygas tiekėjas turi pateikti ne vėliau kaip: 6 (šešios) dienos iki pasiūlymų pateikimo dienos.“, t. y. pateiktas laiku.
Informuojame, kad vadovaudamasi Lietuvos Respublikos viešųjų pirkimų įstatymo (toliau – VPĮ) 36 str. 6 d. ir Pirkimo dokumentų Bendrųjų sąlygų 5.4 p., CPO LT viešojo pirkimo komisija (toliau – Komisija) nusprendė patikslinti Pirkimo dokumentus savo iniciatyva bei vadovaudamasi VPĮ 40 str. 4 d. ir Pirkimo dokumentų Bendrųjų sąlygų 5.3 p., nukelti pasiūlymų pateikimo terminą iš 2025 m. balandžio 25 d. 9.00 val. į  2025 m. gegužės 5 d. 9.00 val.
Komisija, vadovaudamasi VPĮ 36 str. 5 d.  ir Pirkimo dokumentų Bendrųjų sąlygų 5.2 p., teikia atsakymą į paklausime pateiktą klausimą:
	Klausimas (klausimo tekstas netaisytas)

	Laba diena,
Norėtume pasikonsultuoti dėl Projekto vadovui ir Europos Sąjungos fondų valdymo srities konsultantui / ekspertui nustatytų minimalių kvalifikacinių reikalavimų.
Kaip reikėtų interpretuoti formuluotę: „per pastaruosius 3 (trejus) metus iki pasiūlymų pateikimo termino pabaigos turi turėti ne trumpesnę nei 12 (dvylikos) mėnesių darbo patirtį <...>“?
Atsižvelgiant į tai, kad įprastai kvalifikaciniams reikalavimams atitikti pakanka vieno projekto, ar tai reiškia, jog reikia pateikti informaciją apie bent vieną projektą, kurio trukmė būtų ne trumpesnė nei 12 mėn., ir kuris buvo įgyvendintas per pastaruosius trejus metus?
O galbūt galima pateikti kelis projektus, kurių bendra trukmė sudaro ne mažiau kaip 12 mėn.? Jei ši interpretacija būtų teisinga, ar tai reikštų, kad šie projektai jau nebegalėtų būti naudojami ekonominio naudingumo vertinimui pagrįsti (jei buvo panaudoti kvalifikacijai pagrįsti)?
Iš anksto dėkojame už patikslinimą.

	Atsakymas

	Dėkojame už Jūsų klausimą. Atsakydami į jį, paaiškiname, kad vadovaujantis Specialiųjų pirkimo sąlygų 5 priedo „Kvalifikacijos ir kiti reikalavimai“ 2.1 ir 2.2 p. bei atsižvelgiant į atliktas Pirkimo dokumentų korekcijas, tiekėjas gali pateikti informaciją apie jo siūlomų Projekto vadovo ir Europos Sąjungos fondų valdymo srities konsultanto/eksperto dalyvavimą įgyvendinant Mokslinių tyrimų ar eksperimentinės plėtros ar inovacijų projektų pažangos vertinimo paslaugų projektą (-us)/sutartį (-is), kurio (-ių) bendra trukmė būtų ne mažiau kaip 12 mėn., ir kuris (-ie) buvo įgyvendintas (-i) per pastaruosius 5 (penkerius) metus, t. y. galima pateikti kelis projektus (sutartis), kurių bendra trukmė sudaro ne mažiau kaip 12 mėn.
Patirties įgijimo terminai skaičiuojami iki paskutinės pasiūlymų pateikimo termino datos.   
Atsakydami į Jūsų klausimą, ar šie projektai (sutartys) gali būti naudojami ekonominio naudingumo vertinimui pagrįsti, paaiškiname, kad pasiūlymų ekonominio naudingumo vertinimo metu bus vertinamos tik papildomai vykdytos sutartys (projektai), kuriomis tiekėjas nesiremia grįsdamas atitikimą tiekėjų kvalifikacijos reikalavimams, kaip nurodyta Specialiųjų pirkimo sąlygų 7 priedo „Kokybes kriterijai ir jų vertinimas“ 9.1 p. 

